અમેરિકાથી વાયા વડોદરા અમદાવાદ આવી પહોંચતા તેઓ અહીં પણ સૌ પરિચિતોને મળવા જતા હતા. એ રીતે જોતાં તેમના અવસાનના સમાચાર અમદાવાદ સ્થિત પરિવારજનો માટે આઘાતજનક બની રહ્યા. કેમ કે અવસાનના માત્ર ચોવીસ કલાક અગાઉ શનિવાર 1 ફેબ્રુઆરીની સવાર સુધી તેઓ અમદાવાદમાં ચંપાફોઈ – અરવિંદફુઆ (તેમના મોટા બહેન – બનેવી)ના મહેમાન હતા, તેમને મળવા આવ્યા હતા. પ્રતિકૂળ તબિયતને લઈને તેમણે આ વખતે કોઈને પણ મળવાનું ટાળી વડોદરાના ઘરે પહોંચી જવાનું ઠીક સમજ્યું હતું. એ રીતે આ તેમની છેલ્લી અમદાવાદ / Ahmedabad મુલાકાત બની રહી. રવિવારની સવારે બેચેની લાગવાની ફરિયાદ પછી પ્રાથમિક સારવાર મળે તે પહેલાં જ તેમનું દુઃખદ અવસાન થયું.